  Майя Бывальцева Удмуртиысь зоологи парк Россиысь 5 тужгес тодмо зоопаркъёс пӧлы шедиз. Рейтингез  аналитикая ТурСтат агентство. Тужгес тодмо зоопаркъёсты отчы ветлӥсьёслэн лыдзыя бырйизы. Рейтинглэн нырысетӥ чураз интыяськиз Москваысь зоопарк — 2016-тӥ арын отчы 3 миллион 500 сюрс адями ветлӥз. Кыкетӥ интыын Новосибирскысь зоопарк — отчы 1 миллион 800 сюрслэсь трос адями вуылӥз. Санкт-Петербургысь зоопаркысь пӧйшуръёсты 770 сюрс адями учкиз. Красноярскысь будосъёсъя но лулосъёсъя «Роев ручей» парке 780 сюрс адями вуылӥз. Удмуртиысь кун зоопарке кылем арын 600 сюрс адями ветлӥз. Зоопарке ветлӥсьёслэн лыдзы кунын оглом 5–10 процентлы будӥз. Дас тужгес тодмоосыз пӧлы озьы ик шедизы Екатеринбургысь, Ростов-на-Дону карысь, Калининградысь, Пермьысь но Ярославльысь зоопаркъёс. Тегъёс: Мерлык Ижкар Зоопарк Статистика Удмуртия  